Държавен вестник, бр. 108, 2013 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  108
16. прави предложения до изпълнителния 
директор на ИАГ за отдаване под наем на 
движими вещи, собственост на ОСДГ; 
17. организира дейността по провеждането 
и възлагането на процедурите по Закона за 
обществените поръчки в рамките на своята 
компетентност; 
18. сключва колективен трудов договор със 
синдикалните организации на служителите 
в ОСДГ; 
19. създава експертни работни групи за 
изготвяне на проекти или за предлагане на 
решения по конкретни въпроси; 
20. издава индивидуални административни 
актове във връзка с дейността на Опитната 
станция по дъбовите гори; 
21. спазва утвърдените в ОСДГ правила 
за здравословни и безопасни условия на 
труд и пожарна безопасност, своевременно 
ги актуализира и обучава и следи за тяхното 
изпълнение от всички служители; 
22. утвърждава и контролира система за 
финансово управление и контрол, в това число: 
а) инструкция за охраната и пропускателния 
режим в станцията; 
б) инструкция за административното об­
служване в станцията; 
в) инструкция за документооборота в 
станцията;
23. спазва правилата и инструкциите за 
работа в лабораториите и извън територията 
на ОСДГ, актуализира ги и изисква и следи 
за тяхното спазване от всички служители;
24. при изпълнение на задълженията си 
носи отговорност за качеството на извършва­
ната работа, точното и в срок изпълнение на 
планираните задачи, спазването на трудовата 
дисциплина, допуснати грешки и пропуски 
при извършване на работата си;
25. изпълнява и други функции, свързани с 
дейността на ОСДГ, определени с нормативен 
акт или с акт на министъра на земеделието 
и храните или на изпълнителния директор 
на ИАГ. 
(2) При отсъствие на директора на ОСДГ 
за всеки конкретен случай функциите му се 
изпълняват от определено с негова писмена 
заповед компетентно длъжностно лице от 
състава на станцията, която се изпраща за 
сведение на изпълнителния директор на ИАГ. 
(3) Директорът на ОСДГ може да делегира 
с писмена заповед на други служители от 
станцията свои правомощия, като определя 
функциите им. 
Чл. 10. (1) Структурата и числеността на 
ОСДГ се определят в длъжностното разпи­
сание на станцията, което се утвърждава от 
изпълнителния директор на ИАГ по предло­
жение на директора на ОСДГ. 
(2) Задълженията и отговорностите на слу­
жителите в ОСДГ се определят с длъжностни 
характеристики, утвърдени от директора на 
станцията. 
Чл. 11. (1) Предметът на дейност в ОСДГ 
се извършва от служителите на станцията 
съгласно утвърдените длъжностни характе­
ристики.
(2) Научноизследователската, експеримен­
талната и внедрителската дейност в ОСДГ 
се извършват от служители, които могат да 
притежават и придобиват степени и звания при 
условията и по реда на Закона за развитие на 
академичния състав в Република България.
(3) Служителите на ОСДГ разработват про­
грами, теми и задачи, включени в годишния 
план на ОСДГ, утвърден от ИАГ.
(4) За всеки план, тема и задача след 
приключване на периода на разработване 
служителите на ОСДГ изготвят окончателен 
отчет, който се приема от Експертен съвет 
към ИАГ.
(5) Служителите на ОСДГ участват при 
разработване на международни програми и 
проекти извън годишния план на ОСДГ след 
съгласуване с директора на станцията и ИАГ.
(6) Служителите на ОСДГ участват със 
свои разработки в международни конферен­
ции, симпозиуми и други форуми. 
(7) Служителите на ОСДГ повишават про­
фесионалната си квалификация в съответствие 
със Закона за държавния служител, Закона за 
развитие на академичния състав в Република 
България, както и Закона за горите, в рам­
ките на определените средства за издръжка 
в бюджетната сметка на ОСДГ.
Чл. 12. (1) Всички документи, в т.ч. изпра­
тени до и от ОСДГ, се завеждат на хартиен 
и в електронен деловоден регистър, в които 
се отбелязват задължително датата на полу­
чаване/изпращане, адресатът и за какво се 
отнася преписката.
(2) При завеждането на документите се 
извършва проверка за наличието на всички 
материали, посочени в тях, и се образува 
преписка. 
(3) Жалбите, сигналите и предложенията, 
постъпили в Опитната станция по дъбовите 
гори, се завеждат в регистър. 
(4) След завеждането им сигналите и пред­
ложенията се предават на директора за резо­
люция според адресата или съдържанието им. 
Чл. 13. (1) В Опитната станция по дъбо­
вите гори се води регистър на договорите на 
хартиен носител. 
(2) При вписване на договорите в регис­
търа върху тях се поставят последователни 
регистрационни номера. 
(3) Екземпляр от вписания в регистъра 
договор заедно с приложенията, които са 
неразделна част от него, се съхранява като 
приложение към регистъра.